b'\n_START_ARTICLE_\nUSS Franklin D. Roosevelt\n_START_SECTION_\nValmistus\n_START_PARAGRAPH_\nAlus tilattiin New Yorkin laivastontelakalta nimell\xc3\xa4 Coral Sea. Sen k\xc3\xb6li laskettiin 1. joulukuuta 1943 ja alus laskettiin vesille 29. huhtikuuta 1945 kumminaan Tyynenmeren laivaston apulaiskomentajan John H. Towersin puoliso. Se nimettiin 8. toukokuuta uudelleen USS Franklin D. Rooseveltiksi presidentin kuoltua.  Alus valmistui viel\xc3\xa4 vuoden lopulla 27. lokakuuta ensimm\xc3\xa4isen\xc3\xa4 p\xc3\xa4\xc3\xa4llikk\xc3\xb6n\xc3\xa4\xc3\xa4n A. Soucek.\n_START_SECTION_\nPalvelus\n_START_PARAGRAPH_\nAlus kolaroi 12. tammikuuta 1977 Messinansalmessa Liberian lipun alla purjehtineen rahtialuksen Oceanuksen kanssa. Kumpikin alus p\xc3\xa4\xc3\xa4si satamaan omin voimin. Alus poistettiin palveluksesta 30. syyskuuta ja se poistettiin alusluettelosta seuraavana p\xc3\xa4iv\xc3\xa4n\xc3\xa4. Alus myytiin romutettavaksi 1. huhtikuuta 1978.'